**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL kreipimosi į lietuvos vyriausiąjį administracinį teismą dėl išvados PATEIKIMO, ar** **savivaldybės tarybos narys – meras audrius klišonis sulaužė priesaiką ir (arba) nevykdė LIETUVOS RESPUBLIKOS vietos savivaldos įstatyme ir kituose įstatymuose nustatytų įgaliojimų**

2021 m. gegužės 13 d. Nr. T1-125

Plungė

Vadovaudamasi Lietuvos Respublikos vietos savivaldos įstatymo (toliau – Vietos savivaldos įstatymas) 251 straipsnio 7 dalies 1 punktu, 251 straipsnio 8 dalimi, Lietuvos Respublikos administracinių bylų teisenos įstatymo 17 straipsnio 1 dalies 13 punktu, 21 straipsnio 3 dalimi, 120 straipsnio 1 dalimi ir apsvarsčiusi Plungės rajono savivaldybės tarybos Komisijos Plungės rajono savivaldybės tarybos narių 2020 m. gruodžio 22 d. teikime pateiktiems faktams ištirti išvadą, pateiktą 2021 m. balandžio 27 d., Plungės rajono savivaldybės taryba nusprendžia:

1. Kreiptis į Lietuvos vyriausiąjį administracinį teismą (toliau – LVAT) su prašymu pateikti išvadą, ar Savivaldybės tarybos narys – meras Audrius Klišonis sulaužė priesaiką ir (arba) nevykdė Vietos savivaldos įstatyme ir kituose įstatymuose nustatytų įgaliojimų (toliau – Prašymas pateikti išvadą).

2. Pavesti Plungės rajono savivaldybės tarybos nariams Vidai Bondauskienei ir Adomui Zamulskiui Savivaldybės tarybos vardu organizuoti Prašymo pateikti išvadą parengimą bei įgalioti juos pasirašyti ir pateikti šį prašymą LVAT, nepraleidžiant Vietos savivaldos įstatymo 251 straipsnio 8 dalyje nustatyto 6 (šešių) mėnesių termino, t. y. ne vėliau kaip iki 2021 m. birželio 16 d., ir atstovauti Savivaldybės tarybai Prašymo pateikti išvadą LVAT nagrinėjimo procese.

3. Paskirti Plungės rajono savivaldybės tarybos narus Vidą Bondauskienę ir Adomą Zamulskį atstovauti Savivaldybės tarybai, LVAT nagrinėjant Prašymą pateikti išvadą. Šiems savivaldybės tarybos nariams pavesti sudaryti teisinių paslaugų sutartį dėl Savivaldybės tarybos atstovavimo LVAT nagrinėjant Prašymą pateikti išvadą.

Savivaldybės mero pavaduotoja Asta Beierle Eigirdienė